Publication: Magyar Közlöny
Issue: MK-2001-48 (Year: 2001, Number: 48)
Era: 1990-2004
Section: a 14/2001. (IV. 27.) EüM rendelethez
Paragraph Index: 413

b) A gyakorlati vizsgarész értékelése: A gyakorlati vizsgán végrehajtott feladat értékelése során az alábbiakat kell figyelembe venni: — a munka előkészítése, a munkaterület megszervezése, — a feladat végrehajtásához szükséges eszközök kiválasztása, — a feladat végrehajtásának szakszerűsége, minősége, 2001/48. szám — a munkavédelmi és higiénés szabályok betartása, — adminisztráció. A két munkafeladatot külön-külön érdemjeggyel kell értékelni (1—5-ig). A gyakorlati vizsgarész végső osztályzatát a két feladatra adott érdemjegyek számtani átlaga alapján kell kiszámítani. Elégtelen a vizsgarész végső osztályzata, ha bármely feladatra adott érdemjegy elégtelen. A részeredményektől függetlenül elégtelen a gyakorlati vizsgarész végső osztályzata, ha — a vizsgázó a megadott határidőig a munkadarabot nem készítette el, vagy — a munkadarab javíthatatlanul selejtes, vagy — a vizsgázó a munkavédelmi és higiéniai szabályokat súlyosan megszegte.

Source: https://magyarkozlony.hu/hivatalos-lapok/b681b084105297a6938b3ac2cb45019b7e59a3d3/dokumentumok/818ae9723ab80043b21864c26caf4b61d690eaf5/letoltes